སྤྱིར་བཤད་ན་བོད་ཀྱི་རི་མོའི་ལོ་རྒྱུས་བྱ་བ་ནི་རྒྱ་ཆེ་ཞིང་གཏིང་ཟབ་པ་དེ་འདྲ་ཞིག་ཡིན་པས།ང་ཚོས་འདིར་ཉིན་གཉིས་གསུམ་ལ་བཤད་ཐུབ་པ་ཞིག་མ་རེད།དེ་རིང་ང་ཚོས་འདིར་གླེང་བ་ནི་སྤྱི་དོན་ཙམ་ཞིག་ངེས་སུ་འཇུག་རྒྱུ་དེ་རེད།གཙོ་བོ་རྒྱུན་ཤེས་ཀྱི་སྐོར་ཡིན།དེ་རིང་བཤད་པ་དང་ཁྱེད་ཅག་གིས་སྔོན་ཆད་གོ་མྱོང་བའམ་བལྟས་མྱོང་བའི་བོད་ཀྱི་རི་མོའི་ལོ་རྒྱུས་ཀྱི་ནང་དོན་ནམ་བཤད་ཚུལ་དང་ཅུང་མི་མཐུན་ནའང་ཐང་།ཡིན་ནའང་འདིར་བཤད་པ་དག་ནི་ང་རང་གི་ལྟ་ཚུལ་ཡིན་པས།ནོར་འགལ་ཅི་བྱུང་ནའང་ང་རང་གི་གནད་དོན་རེད།དེང་སྐབས་ཡིན་ན།རྒྱལ་སྤྱིའི་བོད་རིག་པའི་སྒྲོམ་གཞི་ལྟར་ན།བོད་ཀྱི་རི་མོའི་ལོ་རྒྱུས་བྱུང་རབས་ལ་སྤྱིའི་ཆ་ནས་དབྱེ་བ་འདི་འདྲ་ཞིག་བཀར་ནས་བཤད་ཀིན་འདུག